**ZAJEDNICA ŠPORTSKIH UDRUGA GRADA SINJA**



**PRAVILNIK**

O UVJETIMA, KRITERIJIMA I POSTUPCIMA ZA SUFINANCIRAJE PROGRAMA ŠPORTSKIH UDRUGA GRADA SINJA OD 2025.GODINE



Temeljem članka 31. i 35. Statuta Zajednice športskih udruga Grada Sinja, i Uredbe o kriterijima mjerilima i postupcima financiranja i ugovaranja programa i projekata od interesa za opće dobro koje provode udruge ( NN, 26/15 ), u daljnjem tekstu: Uredba, Skupština Zajednice športskih udruga Grada Sinja, na redovnoj sjednici održanoj dana 14. travnja 2025. godine donosi:

**PRAVILNIK**

o uvjetima i kriterijima za sufinanciranje programa športskih udruga Grada Sinja

**1. OPĆE ODREDBE**

**Članak 1.**

Zajednica športskih udruga Grada Sinja ( u daljnjem tekstu: Zajednica ), u skladu sa javnim potrebama u športu te Zakonom o športu, ovim Pravilnikom utvrđuje uvijete i kriterije za raspodjelu financijskih sredstava određenih za športsku aktivnost u cilju daljnjeg unapređenja športa u gradu Sinju.

**Članak 2.**

( 1 ) Sredstva namijenjena sufinanciranju Programa športskih udruga osiguravaju se iz proračuna Grada Sinja i donose se zajedno sa proračunom Grada Sinja.

( 2 ) Sportske udruge mogu se financirati i iz drugih izvora, ali takvi financiranje nije predmet ovog Pravilnika.

**Članak 3.**

Ovim Pravilnikom utvrđuju se prava, prioriteti, uvjeti, kriteriji i postupak za dodjelu sredstava namijenjenih sufinanciranju Programa športskih udruga Grada Sinja.

**Članak 4.**

Programi športskih udruga sufinanciraju se iz sredstava po članku 2. ovog Pravilnika i podijeljeni su ne nekoliko skupina:

**I. SKUPINA: Klubovi od posebnog sportskog značaja za Grad Sinj** ( Košarkaški klub Alkar i Nogometni klub Junak ).

( u I. skupini športskih udruga sufinancirat će se klubovi od posebnog sportskog značaja za Grad Sinj )

**II. SKUPINA: Klubovi od važnosti za promociju Grada Sinja** ( Ženski rukometni klub Sinj, Ragbi klub Sinj, Aero klub Sinj ).

( u II. skupini športskih udruga sufinancirat će se klubovi od važnosti za promociju Grada Sinja iz najviših rangova nacionalnih saveza. )

**III. SKUPINA: Ekipni sportovi** ( Ženski odbojkaški klub Sinj, Muški rukometni klub Kamičak, Nogometni klub Tekstilac, Nogometni klub Glavice 1991, Rukometni klub Cetina i Nogometni klub Brnaze ).

( u III. skupini športskih udruga sufinancirat će se svi ekipni sportovi sukladno ligama natjecanja ).

**IV. SKUPINA: Specifični sportovi** ( Aero klub Sinj i Konjičko klub Alkar 1968 )

( u IV. skupini športskih udruga sufinancirat će se športske udruge čije su osnovne djelatnosti kompleksne i zahtijevaju dosta vremenske i novčane pripreme prije samoga odvijanja djelatnosti. Specifičnost zrakoplovnog sporta su same letjelice i ogromna odgovornost oko istih te skupocjena oprema, Konjičkog sporta jest rad sa životinjama, briga oko istih te skupocjena oprema i natjecanja te individualni pristup prema svakom polazniku jahanja.

**V. SKUPINA: bazični sportovi** ( atletika, gimnastika i plivanje ).

( u V. skupini športskih udruga sufinancirat će bazični sportovi samo ako rade s djecom i mladima. Važnost uključivanja djece u bazične sportove manifestira se kroz višestran razvoj organizma, bolji motorički temelj koji u kasnijoj dobi bude prednost prilikom uključivanja djece u neki od ekipnih sportova. ( Gimnastički klub Sinj, Atletski klub Sprint – Sinj, Plivački klub Alka – Sinj ).

**VI. SKUPINA: pojedinačno - ekipni sportovi sa organiziranim ligama** **natjecanja** ( Stolno teniski klub Sinj, Kuglački klub Sinj, Šahovski klub Sinj, Boksački klub Sinj, Kickboxing klub Knez, Boćarski klub Sinj, Boćarski klub Pržina, Klub avanturističkih sportova Cetina Adventure, ŠRD Cetina, Boćarski klub Mačkula, Kickboxing klub Kula, Klub za obaranje ruke Južnjačka snaga, Taekwondo klub Osinium, Judo klub Alkar).

( u VI. skupini športskih udruga sufinancirat će se športske udruge koje imaju organizirana ligaška natjecanja ili turnire pod ingerencijom matičnog saveza ).

**VII. SKUPINA: rekreativni sportovi** ( Društvo za športsku rekreaciju, Planinarsko društvo Svilaja, Udruga za mali nogomet, BK Vlaji ).

( u VII. skupini športskih udruga sufinancirat će se športske udruge rekreativnog karaktera )

**VIII. SKUPINA: sportovi izvan članstva i fizičke osobe**

( u VIII. skupini športskih udruga sufinancirat će se u pojedinim programima športske udruge i fizičke osobe koje su novoosnovane i ispunjavaju uvjete Zakona o sportu

**Članak 5.**

( 1 ) Pravo na sufinanciranje imaju klubovi i udruge koji su prijavili potrebe kroz „Javni poziv za predlaganje Programa javnih potreba u sportu Grada Sinja za 2025. godinu“ raspisan 16. listopada 2024. godine.

( 2 ) Pravo na sufinanciranje Programa športskih udruga i korištenja financijskih i materijalnih sredstava za provođenje športske djelatnosti imaju športske udruge punopravne ili privremene članice Zajednice športskih udruga Grada Sinja, organizirane sukladno Zakonu o športu, Zakonu o udrugama, koji su registrirani u svojim nacionalnim savezima i priznati od HOO-a te su uključene u sustav natjecanja, a redovito ispunjavaju sve uvjete sukladno zakonu i uredbama, te ostale udruge i fizičke osobe izvan članstva ali samo u pojedinim programima.

( 3 ) Pravo na sufinanciranje iz rezerve ili pričuve Zajednice imaju punopravne, privremene članice i druge udruge koje nisu punopravne ni privremene članice Zajednice, fizičke osobe te osobe s invaliditetom koje provode svoje programe na području Grada Sinja ili šire te samim time doprinose promociji Grada Sinja i sustavu sporta, sukladno zakonu, općim aktima zajednice.

( 4 ) Jednokratno dodjeljivanje financijskih sredstava bez objavljivanja javnog natječaja mogu iznositi do 663,00 eura kuna za posebne nepredviđene troškove za programe i projekte koje udruga ili klub nisu mogli predvidjeti i koji se nisu nalazili u obrascima prijave programa.

 **Članak 6.**

( 1 ) Vrijednost programa dobivena je iskazom potreba klubova temeljem javnog poziva iz članka 5. stavak 1. te ranga natjecanja klubova u tom trenutku.

( 2 ) Prelazak u viši rang natjecanja kluba ili ispadanje kluba u niži rang natjecanja od drugog dijela godine, nije predmet natječaja raspisanog u prvom dijelu natjecateljske godine.

( 3 ) Osnivanje novih uzrasnih natjecateljskih kategorija od drugog dijela natjecateljske godine nije predmet natječaja raspisanog u prvom dijelu natjecateljske godine.

( 4 ) Prvi dio natjecateljske godine završava sa 30. lipnja do kada se završavaju sva službena natjecanja ekipnih sportova, dok drugi dio natjecateljske godine počinje nakon ljetne stanke sukladno kalendaru natjecanja pojedinog športa.

( 5 ) Za prelazak u viši rang natjecanja, klub treba pripremiti financijske planove te uvidjeti mogućnosti financiranja istoga. Klub se treba konzultirati sa davaocem novčanih sredstava ZŠUGS ili Grad Sinj o dodatnim novčanim sredstvima potrebnim prilikom prelaska u viši rang natjecanja.

( 6 ) Ispadanje kluba u niži rang natjecanja ili smanjenje broja natjecateljskih kategorija u drugom dijelu natjecateljske godine predmet je financijske analize kluba za ostatak godine o kojem odlučuje Upravni odbor.

( 7 ) Za moguća dodatna sredstva dodijeljena rebalansom, pozajmicom ili iz nekog drugog izvora Zajednica će raspisati javni poziv za dodatna novčana sredstva klubovima samo ako iznos prelazi 5% ukupnih novčanih sredstava izdvojenih za sport, a ukoliko je manje od 5% unutarnjom preraspodjelom unutar programa odlukom upravnog odbora.

( 8 ) Zajednica može raspisati natječaj samo za pojedine stavke ili kriterije i to uz naznaku kriterija za koji se provodi natječaj ili za cijeli program sukladno članku 6. stavka 2. i 3. ovog Pravilnika.

( 9 ) Zajednica će izvršiti evaluaciju svih prijavljenih programa te dodijeljenih bodova klubovima i udrugama, te po potrebi i uz uvid korigirati određene bodove odlukom Upravnog odbora.

**Članak 7.**

Pod postupkom i načinom za ostvarivanje prava u skladu s ovim Pravilnikom, podrazumijevaju se sve radnje koje športska udruga mora u određenim rokovima izvršiti radi stjecanja prava na vrednovanje i uključivanje svog programa u postupak sufinanciranja.

**2. OSNOVNI UVJETI ZA SUFINANCIRANJE PROGRAMA/PROJEKATA**

**Članak 8.**

Športske udruge moraju ispunjavati osnovne uvjete utvrđene ovim Pravilnikom, glede prava na sufinanciranje svog programa.

**Članak 9.**

Osnovni uvjeti za stjecanje prava na sufinanciranje programa športskih udruga su:

 1. da je športska udruga utemeljena sukladno važećem Zakonu o športu,

 2. da je športska udruga utemeljena sukladno važećem Zakonu o udrugama,

 3. da je športska udruga upisana u Registar udruga Republike Hrvatske,

 4. da je športska udruga upisana u Evidenciju pravnih osoba u sportu,

 5. da je športska udruga upisana u Registar neprofitnih organizacija pri Ministarstvu financija,

 6. da je član Nacionalnog saveza ( osim za udruge koje nemaju Nacionalni savez ),

 7. da sudjeluje u natjecanju pripadajućeg Nacionalnog saveza ( osim za udruge koje nemaju natjecanja ),

 8. da je osigurala osnovne materijalne i organizacijske uvjete za natjecanje i provođenje svog programa,

 9. da raspolaže sa odgovarajućim stručnim trenerskim kadrom temeljem Zakona o sportu, osim sportova koji ne prepoznaju stručne poslove trenera,

 10. da svoj plan i program rada i financijski plan za sljedeću kalendarsku godinu dostavi ZŠUGS u utvrđenom roku,

 11. da je uredno pridala opisno i financijsko izvješće za prošlu godinu,

 12. da sve tražene podatke neophodne za vrednovanje dostavi ZŠUGS u utvrđenom roku i da potpisom ovlaštene osobe za zastupanje jamči za njihovu vjerodostojnost,

 13. da Korisnik, odnosno osoba ovlaštena za zastupanje i voditelj programa kao i stručni djelatnici nemaju zapreka iz članka 19. Stavka 2. i 3. iz Zakona o udrugama, odnosno, da se ne vodi kazneni postupak ili nisu pravomoćno osuđeni za prekršaje ili kaznena djela definirana Zakonom,

 14. da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu ( potvrda o stanju duga ),

 15. da su uredno ispunili sve obveze iz svih prethodno sklopljenih ugovora o financiranju iz proračuna Grada i drugih javnih izvora,

 16. da vodi transparentno financijsko poslovanje u skladu sa zakonima i propisima o financijskom poslovanju računovodstva neprofitnih organizacija.

**Članak 10.**

Osim uvjeta iz prethodnog članka Pravilnika, Zajednica će natječajem ili javnim pozivom propisati i dodatne uvjete koje trebaju ispunjavati udruge u svrhu ostvarivanja prava na sufinanciranje, kao što su:

 1. da su registrirani na području Grada

 2. da djeluju na području Grada i svoj program/projekt provode na području Grada Sinja ( ne uzimajući u obzir aktivnosti u drugim gradovima i općinama )

 3. da je osigurala kontinuirani rad svojih aktivnih članova i da se natječe sukladno sustavima svojih krovnih saveza.

**Članak 11.**

Program športskih udruga koji ne ispunjavaju uvjete iz članka 5., članka 9. i članka 10. ovog Pravilnika neće se sufinancirati.

**Članak 12.**

( 1 ) Športska udruga dužna je osigurati minimalno **15 %** vlastitih novčanih sredstava za provođenje programa.

( 2 ) Ukoliko udruga ili klub ne osigura sredstva iz članka 12. stavak 1. udruga ne može aplicirati na programe investicija i organizacije tradicionalnih i prigodnih priredbi, liga, turnira, manifestacija i memorijala u sljedećoj godini.

**Članak 13.**

Prihvatljivi troškovi sufinanciranja projekta/programa:

trebaju biti umjereni, opravdani i usuglašeni sa zahtjevima racionalnog financijskog upravljanja temeljeni na članku 76. Zakona o sportu, osobito u odnosu na štedljivost i učinkovitost. U skladu s navedenim, pod prihvatljivim troškovima, opravdanim se smatraju sljedeći izravni troškovi: troškovi sportske pripreme i natjecanja, troškovi zaposlenika angažiranih na programu/projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim za plaću; putni troškovi i troškovi dnevnica za zaposlenike i druge osobe koje sudjeluju u programu/projektu, pod uvjetom da su u skladu s pravilima o visini iznosa za takve naknade; troškovi kupnje ili iznajmljivanja opreme i materijala namijenjenih isključivo za program/projekt, troškovi sportskih naknada, hranarina i nagrada i ostali materijalni troškovi i usluge vezani uz realizaciju programa/projekta. Osim izravnih, prijavitelju se može odobriti i pomoć za dio neizravnih troškova kao što su energija, voda, uredski materijal, sitan inventar, telefon, pošta i drugi indirektni troškovi koji nisu izravno povezani s provedbom programa/projekta, ali neizravno pridonose postizanju ciljeva programa/projekta.

 Neprihvatljivim troškovima programa/projekta smatraju se:

dugovi i stavke za pokrivanje gubitka ili dugova, dospjele kamate, stavke koje se već financiraju iz javnih izvora, troškovi reprezentacije koji nisu vezani za dan natjecanja, kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na udrugu i/ili partnere najkasnije po završetku programa/projekta, gubici na tečajnim razlikama i zajmovi trećim stranama.

**Članak 14.**

( 1 ) Prioriteti prilikom plaćanja sredstvima jedinice lokalne samouprave, odnosno sredstvima dobivenim u natječaju:

1. Plaće trenera i ostalih osoba u sustavu sporta kojima je to jedini dohodak
2. Prijevoz na službena natjecanja
3. Organizacija službenih domaćih utakmica i natjecanja
4. Nacionalni savezi, članarine i kotizacije
5. Najam prostora za vježbanje
6. Sportske hranarine sportašima
7. Zdravstveni pregledi
8. Sportska oprema i rekviziti
9. Autorski ugovori ili ugovori o djelu

( 2 ) Prioriteti plaćanja se mogu razlikovati kod specifičnih sportova, kao i nazivi pojedinog prioriteta kojega specifični sportovi sami utvrđuju, a sastavni su dio odvijanja sportske djelatnosti.

( 3 ) Klub može vlastitim sredstvima raspolagati unutar zadanih prioriteta po vlastitom nahođenju ukoliko je zadovoljen Članak 12. ovog Pravilnika.

 **3. KRITERIJI ZA SUFINANCIRANJE RADA UDRUGA**

**Članak 15.**

( 1 ) Kriteriji za sufinanciranje rada udruga odnose se na članak 4. ovog Pravilnika, te na ostale udruge i fizičke osobe izvan članstva zajednice ali samo u pojedinim programima, odnose se na nekoliko programskih područja.

( 2 ) Kriteriji za program treninga i natjecanja odnose se samo na službena natjecanja prema kalendaru matičnog sportskog saveza i oni ne uključuju neobavezne turnire, memorijale ili slična natjecanja kod kojih se rezultati većeg broja natjecanja ne zbrajaju dobivajući ukupnog pobjednika.

1. Kriteriji za sufinanciranje programa treninga i natjecanja.
2. Kriteriji za sufinanciranje stručnog trenerskog kadra.
3. Kriteriji za sufinanciranje investicija.
4. Kriteriji za sufinanciranje sportsko rekreativnih aktivnosti građana.
5. Kriteriji za sufinanciranje organizacije tradicionalnih i prigodnih priredbi, liga, turnira, manifestacija i memorijala.
6. Kriteriji za sufinanciranje osoba s invaliditetom i osoba oštećena sluha.

|  |
| --- |
| **3.1. KRITERIJI ZA SUFINANCIRANJE PROGRAMA TRENINGA I NATJECANJA, EKIPNI SPORTOVI** |
| **3.1.1. EKIPNI SPORTOVI** |
| **3.1.1.1. KRITERIJ PREMA GODINI OSNIVANJA KLUBA I DJELOVANJA** |
| **GODINA OSNIVANJA** | **BODOVA** |
| 1920 i starije | **400** |
| od 1921 do 1935 | **250** |
| od 1936 do 1950 | **125** |
| od 1951 do 1960 | **80** |
| od 1961 do 1970 | **60** |
| od 1971 do 1985 | **40** |
| od 1986 do 2000 | **20** |
| od 2001 do 2010 | **10** |
| od 2011 do 2015 | **3** |
| od 2016 | **1** |
| **3.1.1.2. KRITERIJ PREMA RAZVIJENOSTI SPORTA U HRVATSKOJ** |
| **BROJ KLUBOVA SAVEZA ( istog spola )** | **BODOVA** |
| 401 i više | **100** |
| od 201 do 400 | **60** |
| od 161 do 200 | **50** |
| od 91 do 160 | **40** |
| od 61 do 90 | **30** |
| od 31 do 60 | **20** |
| do 30 klubova | **5** |
| **3.1.1.3. KRITERIJ PREMA BROJU MLAĐIH UZRASNIH KATEGORIJA KLUBA KOJE SE SLUŽBENO NATJEČU** |
| **KATEGORIJE – EKIPNI SPORTOVI** | **BODOVA** |
| 1. Mlađa uzrasna kategorija
 | **30** |
| 1. Mlađa uzrasna kategorija
 | **40** |
| 1. Mlađa uzrasna kategorija
 | **60** |
| 1. Mlađa uzrasna kategorija
 | **80** |
| 1. Mlađa uzrasna kategorija
 | **100** |
| 1. Mlađa uzrasna kategorija
 | **120** |
| 1. Mlađa uzrasna kategorija
 | **150** |
| 1. Mlađa uzrasna kategorija
 | **200** |
|  9. Mlađa uzrasna kategorija | **300** |
|  10. i više uzrasnih kategorija | **400** |
| **3.1.1.4. KRITERIJ PREMA KILOMETRIMA PRIJEVOZA SENIORA** |
| **KILOMETRI PRIJEVOZA** |  **BODOVA** |
| preko 12000 | **200** |
| od 10000 do 11999 | **150** |
| od 8000 do 9999 | **120** |
| od 6000 do 7999 | **80** |
| od 4000 do 5999 | **70** |
| od 3000 do 3999 | **60** |
| od 2500 do 2999 | **45** |
| od 2000 do 2499 | **40** |
| od 1500 do 1999 | **30** |
| od 1000 do 1499 | **20** |
| manje od 1000 | **10** |
| **3.1.1.5. KRITERIJ PREMA BROJU KLUBOVA U LIGI I BROJU KOLA SLUŽBENIH NATJECANJA SENIORA** |
| **Broj klubova u ligi** | **BODOVA** | **Broj kola lige** | **bodovi** |
| Do 5 klubova | **10** | Do 12 kola | **10** |
| Od 6 do 10 klubova |  **30** | Od 13 do 18 kola |  **20** |
| Od 11 do 13 klubova |  **50** | Od 19 kola do 24 kola |  **40** |
| Od 14 do 15 klubova |  **80** | Od 25 kola do 30 kola |  **80** |
| preko 16 klubova  |  **160** | Preko 31 kola |  **120** |
|  |
| **3.1.1.6. KRITERIJ PREMA RANGU NATJECANJA SENIORA** |
| **LIGA 1-5,6** | **BODOVI** | **LIGA 1-4** | **BODOVI** | **LIGA 1-3** | **BODOVI** | **LIGA 1-2** | **BODOVI** | **LIGA 1** | **BODOVI** |
| 1. liga | **3000** | 1. liga |  **1800** | 1. liga | **700** | 1. liga | **400** | 1. liga |  **150** |
| 2. liga | **2000** | 2. liga |  **600** | 2. liga | **400** | 2. liga | **100** |  |  |
| 3. liga | **1500** | 3. liga |  **200** | 3. liga | **150** |  |  |  |  |
| 4. liga |  **1000** | 4. liga |  **150** |  |  |  |  |  |  |
| 5. liga | **300** |  |  |  |  |  |  |  |  |
| 6. liga | **150** |  |  |  |  |  |  |  |  |
| **3.1.1.7. KRITERIJ PREMA KILOMETRIMA PRIJEVOZA MLAĐIH UZRASNIH KATEGORIJA SAMO SLUŽBENIH NATJECANJA** |
| **KATEGORIJE – EKIPNI SPORTOVI** | **BODOVA** |
| 1. Mlađa uzrasna kategorija
 | **30** |
| 1. Mlađa uzrasna kategorija
 | **40** |
| 1. Mlađa uzrasna kategorija
 | **60** |
| 1. Mlađa uzrasna kategorija
 | **80** |
| 1. Mlađa uzrasna kategorija
 | **100** |
| 1. Mlađa uzrasna kategorija
 | **120** |
| 1. Mlađa uzrasna kategorija
 | **150** |
| 1. Mlađa uzrasna kategorija
 | **200** |
|  9. Mlađa uzrasna kategorija  |  **300** |
|  10. i više uzrasnih kategorija | **400** |
| **3.1.1.8. KRITERIJ PREMA POSEBNOM ZNAČAJU ZA GRAD SINJ TE PROMOCIJU GRADA SINJA U NAJVIŠIM RANGOVIMA NATJECANJA** |
| **KATEGORIJA – KLUBOVI OD POSEBNOG INTERESA ZA GRAD SINJ** | **KATEGORIJA - KLUBOVI OD VAŽNOSTI ZA PROMOCIJU GRADA SINJA**  |
| OSNOVE KRITERIJA: TRADICIJA, ODNOSNO GODINA OSNUTKA, BROJ LIGA NATJECANJA, MASOVNOST SPORTA TE SOCIJALNA OSJETLJIVOST  |
|  | RASPON BODOVA | KK ALKAR | NK JUNAK | ŽRK SINJ | RAGBI KLUB |
| TRADICIJA KLUBA  | od 50 do 200 | **100** | **200** | **60** | **50** |
| BROJ LIGA NATJECANJA | od 50 do 400 | **300** | **400** | **100** | **50** |
| RANG U ODNOSU NA BROJ LIGA | od 50 do 400 | **400** | **200** | **100** | **50** |
| KULTUROLOŠKA RELEVENTNOST ZA IDENTITET GRADA SINJA | od 50 do 400 | **400** | **200** | **75** | **25** |
|  | UKUPNO | **1200** | **1000** | **335** | **175** |

|  |
| --- |
|  **NAPOMENA I POJAŠNJENJE KRITERIJA** |
| **3.1.1.1 KRITERIJ** | Upisati godinu osnivanja kluba, djelovanja. Ukoliko je klub djelovao kontinuirano od osnivanja, a poslije toga je zbog „više sile“ ugašen te preimenovan u novi klub, vrijednost bodova je 1/3 od navedenoga |
| **3.1.1.2 KRITERIJ** | Koliko se nalazi klubova u matičnom Nacionalnom savezu prijavljenog sporta. Klubovi koji nemaju seniore, juniore njihova vrijednost bodova je 1/3 od navedenoga. |
| **3.1.1.3 KRITERIJ** | Kriterij prema broju službenih liga svih mlađih uzrasta ( TABLICA )  |
| **3.1.1.4 KRITERIJ** | Kriterij prema kilometrima prijevoza seniora ( IZ TABLICE SE DOBIJE BROJ KM. ) |
| **3.1.1.5 KRITERIJ** | Za seniore broj klubova u ligi i ukupni broj kola lige navesti ( TABLICA ) |
| **3.1.1.6 KRITERIJ** | Rang natjecanja kluba i njegova pozicija od najviše Nacionalne lige u koju se klub može plasirati, do najniže lige u koju može ispasti i iz koje ne može dalje ispadati (TABLICA ).  |
| **3.1.1.7 KRITERIJ** | Nastavno na kriterij 1.3 lige mlađih uzrasnih kategorija, sukladno broju mlađih uzrasnih kategorija i ostvarenih bodova klubova po tom kriteriju, bodovi prikazuju relevantnost kilometara prijevoza mlađih uzrasnih kategorija |
| **3.1.1.8 KRITERIJ** | Kriterij obuhvaća klubove od posebnog interesa za Grad Sinj, ali i važnost promocije Grada Sinja vezanu za igranje naših klubova u najvišim rangovima natjecanja  |

|  |
| --- |
| **3.1.2. POJEDINAČNO - EKIPNI SPORTOVI S SLUŽBENIM NATJECANJIMA** |
| **3.1.2.1. KRITERIJ PREMA GODINI OSNIVANJA KLUBA I DJELOVANJA** |
| **GODINA OSNIVANJA** |  **BODOVA** |
| od 1929 na više | **60** |
| od 1930 do 1949 | **40** |
| od 1950 do 1970 | **20** |
| od 1971 do 1991 | **15** |
| od 1992 do 2000 | **8** |
| od 2001 do 2010 | **5** |
| od 2011 do 2015 | **3** |
| od 2016 | **1** |
| **3.1.2.2. KRITERIJ PREMA BROJU UZRASNIH KATEGORIJA KLUBA KOJE SE SLUŽBENO NATJEČU** |
| **KATEGORIJE – EKIPNO** | **BODOVA** |
| Seniori  | **10** |
|  Seniori u dvije lige | **20** |
|  Jedna mlađa uzrasna kategorija | **5** |
| Dvije mlađe uzrasne kategorije | **5** |
| Tri mlađe uzrasne kategorije | **5** |
| Četiri mlađe uzrasne kategorije | **5** |
|  Pet mlađih uzrasnih kategorija | **5** |
| **KATEGORIJE – POJEDINAČNO** | **BODOVA** |
| Seniori/ke pojedinačno | **2** |
| Juniori/ke pojedinačno | **2** |
| Mlađi juniori/ke | **2** |
| Kadeti/kinje | **2** |
|  Mlađi kadeti/ kinje | **2** |
| **3.1.2.3. KRITERIJ PREMA RANGU NATJECANJA – EKIPNI SPORTOVI POJEDINAČNOG NASTUPA** |
| **LIGA 1-5** | **BODOVI** | **LIGA 1-4** | **BODOVI** | **LIGA 1-3** | **BODOVI** | **LIGA 1-2** | **BODOVI** |
| **1. liga** | **150** | **1. liga** | **100** | **1. liga** | **40** | **1. liga** | **20** |
| **2. liga** | **100** | **2. liga** | **70** | **2. liga** | **30** | **2. liga** | **5** |
| **3. liga** |  **50** | **3. liga** | **40**  | **3. liga** | **20** |  |  |
| **4. liga** | **30**  | **4. liga** | **20** |  |  |  |  |
| **5. liga** | **25**  |  |  |  |  |  |  |
| **BODOVANJE NA TEMELJU TURNIRSKOG NATJECANJA I PRIJAVLJENOG BROJA NATJECANJA U POJEDINAČNIM SPORTOVIMA** |
| **TURNIRSKI SUSTAV ZA POJEDINAČNE I EKIPNE** | **PRIJAVLJEN BROJ SLUŽBENIH NATJECANJA ZA 2025.GODINU** |
| **PROSTOR NATJECANJA** | **BODOVA** | **BROJ NATJECANJA** | **BODOVA** |
| **Hrvatska** | **15** | **1 natjecanje** |  **6** |
| **Regionalno više županija** | **10** | **2 natjecanja** |  **8** |
| **Dalmacija** | **7** | **3 natjecanja** |  **10** |
| **Županija** | **3** | **4 natjecanja** |  **16** |
| **Općinsko-gradsko** | **1** | **5 natjecanja** |  **22** |
|  |  | **6 natjecanja** |  **28** |
| **Službeno natjecanje u stranoj zemlji** | **20** | **7 natjecanja** |  **34** |
|  |  | **8 i više natjecanja** | **40** |
| **Broj natjecatelja na nastupu i vrijednost prijavljenih natjecanja** |
| **Od 1 do 6** | **25 % od vrijednosti bodova** |
| **Od 7 do 12** | **50 % od vrijednosti bodova** |
| **Od 13 do 20** | **75 % od vrijednosti bodova** |
| **Više od 21 natjecatelja** |  **100 % od vrijednosti bodova** |
|  | **Boduju se za plasman pri Savezu** |
| **3.1.2.4. KRITERIJ PREMA MASOVNOSTI MLAĐIH OD 18 GODINA I STARIJIH OD 18 GODINA U SUSTAVU TRENINGA ZA NATJECANJA**  |
| **BROJ MLAĐIH OD 18 GODINA** | **BODOVA** | **BROJ STARIJIH OD 18 GODINA** | **BODOVA** |
| Više od 151 | **100** | Više od 46 | **21** |
| od 131 do 150 | **70** | od 41 do 45 | **19** |
| od 111 do 130 | **50** | od 36 do 40 | **17** |
| od 81 do 110 | **40** | od 31 do 35 | **15** |
| od 51 do 80 | **25** | od 26 do 30 | **13** |
| od 31 do 50 | **20** | od 21 do 25 | **11** |
| od 21 do 30 | **15** | od 16 do 20 | **9** |
| od 11 do 20 | **10** | od 11 do 15 | **7** |
| do 10 | **5** | do 10 | **5** |

|  |
| --- |
| **3.1.2.5. KRITERIJ PREMA NAJMU PROSTORA ZA VJEŽBANJE** |
| **UGOVOREN NAJAM** | **MJESTO** | **BODOVA** |
| DA - NE |  | 30 |

|  |
| --- |
|  **NAPOMENA i POJAŠNJENJE KRITERIJA** |
| **3.1.2.1 KRITERIJ** | Upisati godinu osnivanja kluba |
| **3.1.2.2 KRITERIJ** | Kriterij prema broju uzrasnih kategorija u klubu. Ukoliko određeni broj natjecatelja čini ekipu, onda se piše ekipno, ukoliko nastupaju pojedinačno onda se samo naznači kategorija u pojedinačnom  |
| **3.1.2.3 KRITERIJ** | Rang natjecanja kluba i njegova pozicija od najviše Nacionalne lige u koju se klub može plasirati, do najniže lige u koju može ispasti i iz koje ne može dalje ispadati **(** **boćanje, stolni tenis, kuglanje, šah,** DOSTAVITI TABLICU **),** dok se bodovanja pojedinačnog nastupa uzimaju za turnirski sustav natjecanja **(** **gimnastika, borilački sportovi, trkačke discipline i ostali sportovi** DOSTAVITI GODIŠNJI KALENDAR MATIČNOG SAVEZA **).**Ekipni sportovi prijavljuju službene kategorije sa ligaškim natjecanjima iz dostavljene TABLICE. Pojedinačna natjecanja također prijavljuju ekipu ukoliko postoji određeni broj natjecatelja koji čine ekipu. Ako pak postoji jedan ili dva natjecatelja koja nastupaju pojedinačno, tada se uzima bodovanje za pojedinačno natjecanje koje se ne zbraja sa još jednim s natjecateljem iste kategorije. Boduju se samo službena natjecanja matičnog saveza. Ne boduju se neslužbena natjecanja, turniri i slično. |
| **3.1.2.4 KRITERIJ** | Navesti broj djece mlađe od 18 godina koji trenira u klubu **bez ikakvih sekcija u drugim gradovima i općinama.** Broj treba približno odgovarati broju uplaćenih članarina koje su navedene, te specifičnostima naplate za dvoje ili više djece, cenzusu oslobađanja od plaćanja iz obrasca. Isto tako, navesti broj starijih od 18 godina koji su uključeni u trenažni proces i registrirani za natjecanja. |
| **3.1.2.5 KRITERIJ** | Kriterij prema najmu prostora na području Grada Sinja ili okolnih općina i gradova samo ukoliko klub nije u mogućnosti provoditi aktivnost na području Grada Sinja |

.

|  |
| --- |
| **3.1.3. SPECIFIČNI SPORTOVI – AERO SPORT I KONJIČKI SPORT** |
| **3.1.3.1. KRITERIJ PREMA GODINI OSNIVANJA KLUBA I DJELOVANJA** |
| **GODINA OSNIVANJA** | **BODOVA** |
| od 1920 do 1949 | **120** |
| od 1950 do 1970 | **90** |
| od 1971 do 1991 | **60** |
| od 1992 do 2010 | **20** |
| **3.1.3.2. KRITERIJ PREMA BROJU NATJECATELJA U KLUBU KOJI SE SLUŽBENO NATJEČU** |
|  **KADA NATJECATELJI ČINE EKIPU** | **BODOVA** |
| Seniori  | **10** |
|  Jedna mlađa uzrasna kategorija | **5** |
| Dvije mlađe uzrasne kategorije | **5** |
| Tri mlađe uzrasne kategorije | **5** |
| **SAMO POJEDINAČNI NASTUPI BEZ EKIPE** | **BODOVA** |
| Seniori/ke pojedinačno | **4** |
| Juniori/ke pojedinačno | **4** |
| Mlađi juniori/ke | **4** |
| Kadeti/kinje | **4** |
| Mlađi kadeti/ kinje | **4** |
| **3.1.3.3 KRITERIJ PREMA PRIJAVLJENIM NATJECANJIMA** |
| **RAZINA NATJECANJA** |  **NASTUPI NA JEDNOJ OD RAZINA** | **BODOVA** |  |
| Prvenstvo RH | **25** |
| Kup RH  | **15** |
| Prvenstvo Dalmacije | **12** |
| Kup međunarodni | **10** |
| **3.1.3.4 KRITERIJ PREMA TEHNIČKIM I PROPISANIM SPECIFIČNOSTIMA** |
| **NAZIV** | **BODOVA** |
| Avio goriva i ulja | **90** |
| Tehnički pregledi i kontrole | **20** |
| Hrana, vitamini i veterinarska potreba | **40** |
| Prijevoz s posebnim prikolicama | **10** |
| **3.1.3.5 KRITERIJ PREMA OBJEKTIMA ODRŽAVANJA** |
| **NAZIV** | **BODOVA** |
| Domar 1/3 | **50** |
| Domar 1/1 | **100** |
| Domar 1/1 vrijedi samo kod sportova gdje su u sportske trenažne aktivnosti uključena djeca i mladi. |
| **3.1.3.6 KRITERIJ PREMA BROJU MLADIH i OSOBA S POTEŠKOĆAMA UKLJUČENIH U PROGRAM** |
| **BROJ DJECE, MLADIH I STARIJIH OD 18.g** | **BODOVA** |
| Više od 91 | **50** |
| od 71 do 90 | **45** |
| od 51 do 70 | **40** |
| od 31 do 50 | **30** |
| od 21 do 30 | **20** |
| od 11 do 20 | **10** |
| Do 10 | **5** |
|  **BROJ OSOBA S POTEŠKOĆAMA U RAZVOJU** | **BODOVA** |
| Više od 36 | **40** |
| od 26 do 35 | **35** |
| od 18 do 25 | **30** |
| od 11 do 17 | **20** |
| od 6 do 10 | **10** |
| Do 5 | **5** |

|  |
| --- |
| **3.1.3.7 KRITERIJ PREMA KILOMETRIMA PRIJEVOZA NA NATJECANJA** |
| **KILOMETRI PRIJEVOZA** |  **BODOVA** |
| od 8000 i više |  **50** |
| od 6000 do 7999 |  **40** |
| od 4000 do 5999 |  **30** |
| od 3000 do 3999 |  **20** |
| od 2500 do 2999 |  **10** |

|  |
| --- |
|  **NAPOMENA i POJAŠNJENJE KRITERIJA** |
| **3.1.3.1 KRITERIJ** | Upisati godinu osnivanja kluba, djelovanja.  |
| **3.1.3.2 KRITERIJ** | Kriterij prema broju uzrasnih kategorija u klubu. Ukoliko određeni broj natjecatelja čini ekipu, onda se piše ekipno, ukoliko nastupaju pojedinačno onda se samo naznači kategorija u pojedinačnom |
| **3.1.3.3 KRITERIJ** | Kriterij prema broju prijavljenih natjecanja  |
| **3.1.3.4 KRITERIJ** | Kriterij prema tehničkim i propisanim specifičnostima |
| **3.1.3.5 KRITERIJ** | Kriterij prema objektu održavanja |
| **3.1.3.6 KRITERIJ** | Kriterij prema broju mladih uključenih u trenažni proces i broju djece ili osoba s poteškoćama u razvoju s kojima se također trenira.  |
| **3.1.3.7 KRITERIJ** | Kriterij prema broju kilometara na službena natjecanja  |

|  |
| --- |
| * 1. **KRITERIJI ZA SUFINANCIRANJE STRUČNOG TRENERSKOG KADRA**
 |
| **3.2.1. PRAVO NA SUFINANCIRANJE STRUČNOG TRENERSKOG KADRA IMAJU:** |
| 1. KLUBOVI KOJI SU ISKAZALI POTREBE ZA TRENEROM U DRUGOM DIJELU GODINE ZA SLJEDEĆU KALENDARSKU GODINU S PRECIZNO TRAŽENIM IZNOSOM SUFINANCIRANJA
 |
| 1. TRENERI KOJI SU OSPOSOBLJENI ZA RAD I KOJI ZADOVOLJAVAJU UVJETE SUKLADNO ZAKONU O ŠPORTU
 |
| 1. TRENERI KOJIMA JE TO JEDINI POSAO, ( ne drugi dohodak )
 |
| 1. KLUBOVI PUNOPRAVANI ČLANOVI ZAJEDNICE SA REDOVNIM SLUŽBENIM NATJECANJIMA PRI MATIČNOM SAVEZU, TE DRUGE UDRUGE UKOLIKO SE POJAVI KRAĆA POTREBA ZA RAD S DJECOM
 |
| 1. EKIPNI SPORTOVI SA MINIMALNO DVIJE NATJECATELJSKE KATEGORIJE I SPORTSKOM ŠKOLOM ( MINIMALNO 50 DJECE )
 |
| 1. EKIPNO-POJEDINAČNI SPORTOVI SA PREKO 100 DJECE I S MINIMALNO DVA TRENERA ZAPOSOLENA NA UGOVOR O RADU
 |
| 1. KLUBOVI KOJI RADE SA OSOBAMA S POTEŠKOĆAMA U RAZVOJU I ČIJI JE PROGRAM VERIFICIRAN OD AGENCIJE ZA OBRAZOVANJE ODRASLIH
 |
| 1. TRENER ZAPOSLEN U DVA KLUBA ( PROPORCIONALNO BROJU KATEGORIJA U POJEDINOM KLUBU)
 |
| **3.2.2. BODOVANJE SUFINANCIRANJA PREMA STRUČNOJ SPREMI** |
| **RAZINA OBRAZOVANJE TRENERA I BROJ KATEGORIJA** | **BODOVA** |
| TRENER 5. RAZINE - DIPLOMSKI SVEUČILIŠNI STUDIJ |  |
| TRI UZRASNE KATEGORIJE | **100** |
| DVIJE UZRASNE KATEGORIJE | **70** |
| JEDNA UZRASNA KATEGORIJA | **50** |
| TRENER 4. RAZINE – PREDIPLOMSKI STRUČNI STUDIJ  |  |
| TRI UZRASNE KATEGORIJE | **80** |
| DVIJE UZRASNE KATEGORIJE | **60** |
| JEDNA UZRASNA KATEGORIJA | **40** |
| TRENER 3. RAZINE – STRUČNI SPECIJALISTIČKI IZ POJEDINOG SPORTA  |  |
| TRI UZRASNE KATEGORIJE | **60** |
| DVIJE UZRASNE KATEGORIJE | **40** |
| JEDNA UZRASNA KATEGORIJA | **30** |
| TRENER 1. i 2. RAZINE, INSTRUKTOR – ODGOVARAJUĆI PROGRAM STRUČNOG USAVRŠAVANJA |  |
| TRI UZRASNE KATEGORIJE | **40** |
| DVIJE UZRASNE KATEGORIJE | **30** |
| JEDNA UZRASNA KATEGORIJA | **20** |
| KINEZITERAPEUT ILI STRUČNO OSPOSOBLJENI TRENER KOJI RADI SA OSOBAMA S POTEŠKOĆAMA U RAZVOJ | **80** |
| KLUB KOJI IMA PREKO 8 NATJECATELJSKIH MLAĐIH UZRASNIH KATEGORIJA OSTVARUJE PRAVO NA DODATNOG TRENERA SUKLADNO RAZINI OBRAZOVANJA |
| KLUB KOJI IMA PREKO 150 DJECE KOD POJEDINAČNIH SPORTOVA OSTVARUJE PRAVO NA DODATNOG TRENERA SUKLADNO RAZINI OBRAZOVANJA |
| KLUB KOJI IMA PREKO 120 DJECE KOD POJEDINAČNIH SPORTOVA OSTVARUJE PRAVO NA DODATNOG TRENERA NA POLA RADNOG VREMENA |
| * 1. **KRITERIJI ZA SUFINANCIRANJE INVESTICIJA**
 |
| **3.1. PRAVO NA SUFINANCIRANJE INVESTICIJA IMAJU:** |
| 1. KLUBOVI I UDRUGE KOJI ISPUNJAVAJU UVJETE NATJEČAJA I UREDNO SU IZVRŠILI PRIJAVU
 |
| 1. KLUBOVI I UDRUGE KOJIMA INVESTICIJA ZNAČI SIGURNOST I ULAGANJE U DJECU I MLADE
 |
| 1. KLUBOVI I UDRUGE KOJIMA INVESTICIJA ZNAČI SIGURNOST OD VANJSKIH UTJECAJA NA LJUDE
 |
| 1. KLUBOVI I UDRUGE KOJIMA INVESTICIJA ZNAČI OSNOVNO SREDSTVO ZA OBAVLJANJE DJELATNOSTI
 |
|  **3.2. POSTOTAK SUFINANCIRANJA INVESTICIJA** |
| 1. INVESTICIJA KAO JEDINO SREDSTVO ZA OBAVLJANJE PODUKE I SIGURNOSTI DJECE I MLADIH DO 18 GODINA
 | **80 %**  |
| 1. INVESTICIJA KAO SIGURNOST OD VANJSKIH I UNUTARNJIH UTJECAJA NA ZDRAVLJE DJECE I MLADIH
 | **70 %** |
| 1. INVESTICIJA KAO DOPUNA OSTALOJ SPORTSKOJ OPREMI S CILJEM POBOLJŠANJA SIGURNOSTI DJECE I MLADIH DO 18 GODINA
 | **60 %** |
| 1. INVESTICIJA KAO OSNOVNI ILI DODATAN DIO SPRAVA I REKVIZITA ZA OBAVLJANJE SPORTSKE DJELATNOSTI
 | **40 %** |
| 1. INVESTICIJE KAO POMAGALA PRILIKOM OBAVLJANJA REDOVNE SPORTSKE DJELATNOSTI
 | **30 %** |
| POSTOTAK SE UTVRĐUJE PREMA ZADANIM PRIORITETIMA, REALNOSTI PRIJAVE, IZNOSU KOJI SE TRAŽI ZA SUFINANCIRANJE ( TOČAN IZNOS IZ PREDRAČUNA ), TE RASPOLOŽIVIM NOVČANIM SREDSTVIMA U PROGRAMU. KLUBOVI KOJI SU DOBILI SREDSTVA PO OVOM PROGRAMU U PROŠLOJ GODINI, ZA SLJEDEĆU GODINU MOGU DOBITI MAKSIMALNO 50% SREDSTAVA KOJA SU DOBILI ZA PROŠLU GODINU ( 100 % PRVA GODINA, 50% DRUGA GODINA. ZATIM PONOVNO 100% I TAKO REDOM.  |
| **3.4. KRITERIJI ZA SUFINANCIRANJE SPORTSKE I REKREATIVNE AKTIVNOSTI GRAĐANA** |
| * 1. **PRAVO NA SUFINANCIRANJE SPORTSKO REKREATIVNIH AKTIVNOSTI IMAJU:**
 |
| 1. KLUBOVI I UDRUGE KOJI ISPUNJAVAJU UVJETE NATJEČAJA
 |
| 1. KLUBOVI I UDRUGE KOJI SU SE UREDNO PRIJAVILI NA NATJEČAJ
 |
| 1. KLUBOVI KOJI VRŠE OBUKU NEPLIVAČA SA DJECOM
 |
| 1. KLUBOVI I UDRUGE KOJI ORGANIZIRAJU CJELOGODIŠNJE REKREATIVNE LIGE NATJECANJA SA MLADIMA
 |
| 1. KLUBOVI I UDRUGE KOJI ORGANIZIRAJU REKREATIVNE AKTIVNOSTI SA OSOBAMA IZNAD 40 GODINA
 |
| * 1. **POSTOTAK SUFINANCIRANJA SPORTSKO REKREATIVNIH AKTIVNOSTI**
 | **BODOVA** |
| 1. OBUKA NEPLIVAČA
 | **150** |
| 1. ORGANIZIRANE REKREATIVNE AKTIVNOSTI KOJE TRAJU VIŠE MJESECI
 | **50** |
| 1. ORGANIZIRANE REKREATIVNE AKTIVNOSTI S PREKO 50 OSOBA
 | **40** |
| 1. ORGANIZIRANE REKREATIVNE AKTIVNOSTI S MANJIM BROJEM OSOBA
 | **30** |
| 1. ORGANIZIRANE REKREATIVNE AKTIVNOSTI OSOBA IZNAD 50 GODINA
 | **30** |
|  |  |
| **3.5. KRITERIJI ZA SUFINANCIRANJE ORGANIZACIJE SPORTSKIH MANIFESTACIJA, LIGA, TURNIRA, MEMORIJALA TE UTRKA** |
| **3.5.1. PRAVO NA SUFINANCIRANJE ORGANIZACIJE SPORTSKIH MANIFESTACIJA, LIGA, TURNIRA, MEMORIJALA TE UTRKA IMAJU:** |
| 1. KLUBOVI I UDRUGE KOJI ISPUNJAVAJU UVJETE NATJEČAJA
 |
| 1. SVI OSTALI KLUBOVI I UDRUGE KOJI NISU U ČLANSTVU ZAJEDNICE A UREDNO SU SE PRIJAVILI NA NATJEČAJ
 |
| **3.5.2. ZA SUFINANCIRANJA ORGANIZACIJE SPORTSKIH MANIFESTACIJA, LIGA, TURNIRA, MEMORIJALA KOD EKIPNIH SPORTOVA** | **BODOVA** |
| 1. JEDNODNEVNI TURNIR ILI MEMORIJAL S 2 EKIPE
 | **10**  |
| 1. JEDNODNEVNI TURNIR ILI MEMORIJAL S 4 EKIPE
 | **20**  |
| 1. DVODNEVNI TURNIR ILI MEMORIJAL S 6 DO 8 EKIPA
 | **30**  |
| 1. VIŠEDNEVNI TURNIR ILI MEMORIJAL S 9 I VIŠE EKIPA
 | **60**  |
| 1. ORGANIZACIJA VIŠEMJESEČNE LIGE S VIŠE OD 100 SUDIONIKA
 | **80**  |
| 1. ORGANIZACIJA MEMORIJALA OD ZNAČAJA ZA GRAD SINJ
 |  |
|  **3.5.3. BODOVI ZA SUFINANCIRANJA ORGANIZACIJE SPORTSKIH MANIFESTACIJA, LIGA, TURNIRA, MEMORIJALA, MITINGA I PRIREDBI KOD POJEDINAČNIH, SPECIFIČNIH SPORTOVA I OSTALIH UDRUGA** |  **BODOVA** |
| 1. CJELOGODIŠNJE LIGE KOJE OKUPLJAU VELIKI BROJ REKREATIVACA ( KVARTALNO BODOVI : 4 )
 | **200**  |
| 1. BICIKLIJADA, SKIJAŠKA ATRAKCIJA
 | **80**  |
| 1. MANIFESTACIJA SPORTSKO-KULTURNOG SADRŽAJA
 | **50**  |
| 1. ORGANIZACIJA DRŽAVNOG PRVENSTVA
 | **50**  |
| 1. MITING ILI SHOW JEDNODNEVNI
 | **50** |
| 1. MITING ILI SHOW VIŠEDNEVNI
 | **75** |
| 1. UTRKA, MEMORIJAL ILI PRIREDBA
 | **100** |
| 1. ORGANIZACIJA MEĐUNARODNOG NATJECANJA
 | **100** |

|  |  |
| --- | --- |
|  **3.5.4. BODOVI ZA SUFINANCIRANJA ORGANIZACIJE SPORTSKIH UTRKA ILI MANIFESTACIJA KOD SPORTOVA U KOJIMA JE ZASTUPLJENO TRČANJE** | **BODOVA** |
| 1. MARATON
 | **200** |
| 1. POLUMARATON
 | **100** |
| 1. MEMORIJALNE UTRKE
 | **50** |
| 1. UTRKA PRIRODOM DO 50 TRKAČA ( SVAKA SLJEDEĆA UTRKA BODOVE DIJELIMO SA 2 )
 | **50** |
| 1. UTRKA PRIRODOM DO 75 TRKAČA (SVAKA SLJEDEĆA UTRKA BODOVE DIJELIMO SA 2 )
 | **70** |
| 1. UTRKA PRIRODOM DO 100 TRKAČA (SVAKA SLJEDEĆA UTRKA BODOVE DIJELIMO SA 2 )
 | **100** |
| 1. UTRKA PRIRODOM DO 150 TRKAČA (SVAKA SLJEDEĆA UTRKA BODOVE DIJELIMO SA 2 )
 | **150** |
| 1. UTRKA PRIRODOM DO 200 TRKAČA (SVAKA SLJEDEĆA UTRKA BODOVE DIJELIMO SA 2 )
 | **200** |
| 1. ZAHTIJEVNA UTRKA PRIRODOM DUŽOM OD 50 KM UKLJČUJUĆI VOZILA TE STROGU SIGURNOSNU KOMPONENTU DO 50 SUDIONIKA
 | **100** |
| 1. ZAHTIJEVNA UTRKA PRIRODOM DUŽOM OD 50 KM UKLJČUJUĆI VOZILA TE STROGU SIGURNOSNU KOMPONENTU DO 100 SUDIONIKA
 | **150** |
| 1. ZAHTIJEVNA UTRKA PRIRODOM DUŽOM OD 50 KM UKLJČUJUĆI VOZILA TE STROGU SIGURNOSNU KOMPONENTU DO 150 SUDIONIKA
 | **200** |
| 1. ZAHTIJEVNA UTRKA PRIRODOM DUŽOM OD 50 KM UKLJČUJUĆI VOZILA TE STROGU SIGURNOSNU KOMPONENTU TE PREKO 150 SUDIONIKA
 | **250** |

|  |
| --- |
| **3.6. KRITERIJI ZA SUFINANCIRANJE SPORTA ZA OSOBE S INVALIDITEOM I OSOBA OŠTEĆENOG SLUHA** |
| **3.6.1. PRAVO NA SUFINANCIRANJE IMAJU:** |
| 1. KLUBOVI I UDRUGE KOJI ISPUNJAVAJU UVJETE NATJEČAJA I IMAJU VERIFICIRANE PROGRAME ZA OBAVLJANJE DJELATNOSTI PODUKE I SPORTSKE PRIPREME OSOBA S INVALIDITETOM, TE OSOBA OŠTEĆENA SLUHA
 |
| 1. KLUBOVI I UDRUGE KOJI SU SE UREDNO PRIJAVILI NA NATJEČAJ
 |
| 1. FIZIČKE OSOBE S INVALIDITETOM I OSOBE OSTEĆENA SLUHA
 |
| **3.6.2 BODOVANJE SUFINANCIRANJA IZNOSI** | **BODOVA** |
| 1. RAD S OSOBAMA S INVALIDITETOM I OSOBAMA OŠTEĆENOG SLUHA
 | **150** |
| 1. FIZIČKE OSOBE S INVALIDITETOM SA PODRUČJA GRADA SINJA
 | **50** |
| 1. FIZIČKE OSOBE OŠTEĆENA SLUHA SA PODRUČJA GRADA SINJA
 | **40** |
| 1. DRUGE UDRUGE USMJERENE NA OSOBE S INVALIDITETOM I OSOBE OŠTEĆENA SLUHA KOJE DJELUJU NA PODRUČJU GRADA SINJA
 | **30** |

**4. BODOVI, BODOVANJE I VRIJEDNOST BODA**

**Članak 16.**

( 1 ) Vrijednost boda izražava se tako da se ukupan broj kuna iz programa podijeli sa ukupnim brojem bodova svih prijavitelja u prijavljenom programu .

( 2 ) Vrijednost boda kod privremenih članica iznosi 50% vrijednosti boda stalnih članica ali samo u programu treninga i natjecanja.

( 3 ) Sredstva iz programa sa postotcima računaju se prema postotku investicije i novčanih sredstava predviđenih u programu.

( 4 ) Udruga ili klub može pisanim putem odustati od bodova ili sredstava iz pojedinog programa ako dobije sredstva iz nekog drugog izvora ili iz sredstava dodijeljenih iz javnog poziva ZŠUGS u bilo koje vrijeme.

( 5 ) Povrat dobivenih novčanih sredstava bodovanjem, a koja nisu utrošena za provođenje programa moraju se vratiti Zajednici u zajedničku rezervu programa.

**Članak 17.**

( 1 ) Ispravnost i realnost prijavljenih bodovnih pokazatelja općih kriterija vršit će Povjerenstvo temeljem uvida u natječajnu dokumentaciju i internetske pretrage matičnog saveza, te ostalih dostupnih pokazatelja.

( 2 ) Ukoliko udruga ili klub prijavi netočne podatke bodovnih pokazatelja općih kriterija, a u svrhu prikupljanja što većeg broja bodova, isti će biti umanjeni i sukladno tome napraviti će se aneks ugovora sa klubom o umanjenju proračunskih sredstava.

( 3 ) Ukoliko se kod udruga ili kluba pojavi veće odstupanje od prijavljenih pokazatelja općih kriterija tijekom godine, tada klub mora pismeno prijaviti odstupanje i razlog zbog kojega je došlo do odstupanja.

**5. POSTUPAK ZA OSTVARIVANJE PRAVA SUFINANCIRANJE**

**Članak 18.**

( 1 ) Prijedlog programa aktivnosti u narednoj športskoj godini, športske udruge obvezni su dostaviti Zajednici športskih udruga Grada Sinja najkasnije do 15. studenoga tekuće godine ili po drugoj odluci.

Ostvarenje programa prethodne godine, športske udruge obvezni su dostaviti Zajednici športskih udruga Grada Sinja najkasnije do 10. ožujka sljedeće godine ili po drugoj odluci.

( 2 ) Ako se utvrdi da Udruga nije dostavljala financijsku dokumentaciju sukladno potpisanom ugovoru, tijekom kalendarske godine ili nije postupila sukladno članku 9 i 10. ovog Pravilnika., obustavit će se financiranje iste.

**Članak 19.**

( 1 ) Upravni odbor Zajednice športskih udruga Grada Sinja imenuje povjerenstvo za otvaranje prijava i provjeru ispunjavanja propisanih uvjeta te ocjenjivanje programa

koji razmatra dospjele programe, može zatražiti nadopunu programa sukladno odredbama ovog Pravilnika ili prijedloga, te vratiti podnositelju na naknadnu obradu, nakon čega Povjerenstvo boduje pristigle prijave te temeljen Pravilnika i kriterija donosi Odluku o visini financijskih sredstava predlagaču na usvajanje.

( 2 ) Rok za naknadnu obradu i dostavu novog programa ne može biti duži od 8 dana.

**6. IZVRŠAVANJE PROGRAMA**

**Članak 20.**

( 1 ) Športska udruga čiji je program uvršten u sufinanciranje, dužan je izvršavati program sukladno prihvaćenim elementima sufinanciranja sukladno Zakonu o sportu.

( 2 *)* Nadzorni odbor Zajednice može izvršiti godišnji terenski posjet udruzi kojoj je dodijeljena vrijednost financijskih sredstava veća od 13.272,00 eura, i koji projekt se provodi najmanje godinu dana, prema prijavi knjigovodstva zajednice.

( 3 ) Udruge ili klubovi nalaze se u privremenom financiranju do datuma potpisivanja ugovora za tekuću godinu.

( 4 ) Privremeno financiranje odnosi se na 1/12 novčanih sredstava od prošle godine, ili više samo ukoliko je klub promijenio rang natjecanja a sukladno povećanju proračuna za sport.

( 5 ) Iznimno se klubu može odobriti 2/12 sukladno dinamici natjecanja.

( 6 ) Klubu kojemu se na vlastiti zahtjev višekratno isplati 2/12 ( za isto je dužan uputiti službeni mail nadležnom tijelu Zajednice ), dužan je obrazložiti i navesti vremenski period u kojem će mu prethodno odobrena sredstva biti umanjena.

( 7 ) Nad prijavljenim programima izvršit će se evaluacija svih prijavljenih programa prijavitelja.

**Članak 21.**

( 1 ) Za sve odobrene programe, temeljem oduke Upravnog odbora Zajednice potpisuju se ugovori o sufinanciranju programa sa udrugama.

( 2 ) U ugovoru se naznačuje iznos odobrenih sredstava po programima prijavitelja.

( 3 ) Sve udruge kojima je odobreno djelomično financiranje u odnosu na zatraženo, prije potpisivanja ugovora dužne su dostaviti usklađeni novi plan projektnih aktivnosti, koji će činiti sastavni dio Ugovora o sufinanciranju.

**Članak 22.**

( 1 ) Za prihvaćene programe, sredstva se doznačuju športskih udrugama putem mjesečnih obroka od najviše 1/12 po financijskom planu Zajednice športskih udruga Grada Sinja.

Iznimno se zbog potreba programa športske udruge može se isplatiti jednokratno iznos iz programa investicija, turnira i manifestacija te rekreacije sukladno mogućnostima ZŠUGS i proračunu Grada Sinja.

( 2 ) Udruga ili klub može se solidarizirati sa ostalim klubovima te pisanim putem ( mailom ) odgoditi isplatu mjesečnog obroka ( ukoliko joj mjesečna rata taj mjesec nije potrebna jer nema aktivnosti ) za neki drugi mjesec zbog dinamike vlastitih natjecanja kada postoji aktivnost.

**Članak 23.**

Ako postoji opravdana sumnja da korisnik nije namjenski trošio odobrena sredstva za programe, izvršit će se kontrola preko knjigovodstvenog servisa ZŠUGS te povrat na jedan od načina nenamjenskih potrošenih sredstava sukladno modalitetu i odluci upravnog odbora zajednice.

**Članak 24.**

( 1 ) O rebalansu među pozicijama u stavkama proračuna odlučuje Skupština na prijedlog Upravnog odbora Zajednice sportskih udruga.

( 2 ) U slučaju dodatnih sredstava dodijeljenih sportu iz rebalansa Grada Sinja, Zajednica će raspisati Javni poziv po pojedinim programima za sredstva iz rebalansa.

( 3 ) Ukoliko se navedeni rebalans iz članka 24. stavak 2. dogodi krajem mjeseca prosinca, sredstva će se prebaciti u sljedeću godinu i uvrstiti u jedan od programa.

**7. ZAVRŠNE ODREDBE**

 **Članak 25.**

Za davanje tumačenja pojedinih odredbi ovog Pravilnika ovlašćuje se Upravni odbor Zajednice.

**Članak 26.**

Izmjene i dopune Pravilnika predlaže Upravni odbor, a donosi ga Skupština.

**Članak 27.**

Pravilnik je usvojen na redovnoj sjednici Skupštine održane dana 14.travnja 2025. godine

**Članak 28.**

Izmjene i dopune Pravilnika stupaju na snagu danom donošenja i primjenjuje se od dana donošenja.

 Predsjednik ZŠUGS

 Josip Malbaša